CELEX: 32014R0975
Language: sk
Date: 2014-09-11 00:00:00
Title: Vykonávacie nariadenie Komisie (EÚ) č. 975/2014 z  11. septembra 2014 , ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku

16.9.2014   
            
            
               SK
            
            
               Úradný vestník Európskej únie
            
            
               L 274/11
            
         VYKONÁVACIE NARIADENIE KOMISIE (EÚ) č. 975/2014
   z 11. septembra 2014,
   ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               Nariadením (EHS) č. 2658/87 sa stanovila nomenklatúra tovaru, ďalej označovaná ako „kombinovaná nomenklatúra“ alebo „KN“, ktorá je uvedená v prílohe I k uvedenému nariadeniu.
            
         
               (2)
            
            
               V záujme právnej istoty je potrebné objasniť, že ak sa v znení doplnkovej poznámky 1 k 8. kapitole a doplnkových poznámok 2 a 6 k 20. kapitole používa termín „hodnota nameraná refraktometrom“, zodpovedá to hodnote získanej pomocou refraktometrickej metódy merania rozpustnej sušiny vo výrobkoch z ovocia a zeleniny na účely ich zatriedenia do kombinovanej nomenklatúry uvedenej v prílohe k vykonávaciemu nariadeniu Komisie (EÚ) č. 974/2014 (2).
            
         
               (3)
            
            
               Do znenia týchto doplnkových poznámok je preto vhodné začleniť odkaz na refraktometrickú metódu s cieľom umožniť ľahšiu orientáciu pri zatrieďovaní výrobkov patriacich do položiek a podpoložiek, na ktoré sa uvedené doplnkové poznámky vzťahujú.
            
         
               (4)
            
            
               Doplnková poznámka 1 k 8. kapitole a doplnkové poznámky 2 a 6 k 20. kapitole by sa mali zmeniť s cieľom zabezpečiť jednotný výklad kombinovanej nomenklatúry v celej Únii, pokiaľ ide o meranie obsahu cukru v rôznych výrobkoch pomocou refraktometrickej metódy.
            
         
               (5)
            
            
               Nariadenie (EHS) č. 2658/87 by sa preto malo zodpovedajúcim spôsobom zmeniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Druhá časť kombinovanej nomenklatúry stanovená v prílohe I k nariadeniu (EHS) č. 2658/87 sa mení takto:
   
               1.
            
            
               V kapitole 8 sa doplnková poznámka 1 nahrádza takto:
               
                           „1.
                        
                        
                           Obsah rôznych cukrov vyjadrených ako sacharóza (‚obsah cukru‘) vo výrobkoch zatriedených do tejto kapitoly zodpovedá číselnej hodnote nameranej refraktometrom [použitým podľa metódy uvedenej v prílohe k vykonávaciemu nariadeniu Komisie (EÚ) č. 974/2014 (3)] pri teplote 20 °C, vynásobenej činiteľom 0,95.
                        
                     
         
               2.
            
            
               V kapitole 20 sa doplnková poznámka 2 nahrádza takto:
               
                           „2.
                        
                        
                           
                                       a)
                                    
                                    
                                       Obsah rôznych cukrov vyjadrených ako sacharóza (‚obsah cukru‘) vo výrobkoch zatriedených do tejto kapitoly zodpovedá číselnej hodnote nameranej refraktometrom [použitým podľa metódy uvedenej v prílohe k vykonávaciemu nariadeniu (EÚ) č. 974/2014] pri teplote 20 °C, vynásobenej jedným z týchto činiteľov:
                                       
                                                   —
                                                
                                                
                                                   0,93 pri výrobkoch podpoložiek 2008 20 až 2008 80, 2008 93, 2008 97 a 2008 99,
                                                
                                             
                                                   —
                                                
                                                
                                                   0,95 pri výrobkoch ostatných položiek.
                                                
                                             
                                 
                                       b)
                                    
                                    
                                       Termín ‚Brixova hodnota‘ uvedený v podpoložkách položky 2009 zodpovedá číselnej hodnote nameranej refraktometrom [použitým podľa metódy uvedenej v prílohe k vykonávaciemu nariadeniu (EÚ) č. 974/2014] pri teplote 20 °C.“
                                    
                                 
                     
         
               3.
            
            
               V kapitole 20 sa doplnková poznámka 6 nahrádza takto:
               
                           „6.
                        
                        
                           Na účely podpoložiek 2009 69 51 a 2009 69 71 termín ‚zahustená hroznová šťava (vrátane hroznového muštu)‘ znamená šťava z hrozna (vrátane hroznového muštu), ktorej číselná hodnota nameraná refraktometrom [použitým podľa metódy uvedenej v prílohe k vykonávaciemu nariadeniu (EÚ) č. 974/2014] pri teplote 20 °C je najmenej 50,9 %.“
                        
                     
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. septembra 2014
      
         
            Za Komisiu
         
         
            v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Vykonávacie nariadenie Komisie (EÚ) č. 974/2014 z 11. septembra 2014, ktorým sa stanovuje refraktometrická metóda merania rozpustnej sušiny vo výrobkoch z ovocia a zeleniny na účely ich zatriedenia do kombinovanej nomenklatúry (pozri stranu 6 tohto úradného vestníka).
   
      (3)  Vykonávacie nariadenie Komisie (EÚ) č. 974/2014 z 11. septembra 2014, ktorým sa stanovuje refraktometrická metóda merania rozpustnej sušiny vo výrobkoch z ovocia a zeleniny na účely ich zatriedenia do kombinovanej nomenklatúry (Ú. v. EÚ L 274, 16.9.2014 s. 6).“